kardosdrur/scandi-wiki huggingface dataset:
Aksel Pedersen

Aksel Pedersen (1912- juni 1982) var en dansk håndboldtræner.

Aksel Pedersen var Danmarks første landstræner; han havde ansvaret for det herrelandsholdet i perioden 1938-1961 og under årene 1946-1958 også damelandsholdet. Under hans tid blev de til to fjerde (1938 og 1958) og to femte pladser (1954 og 1961) ved VM for herrerne og en femte plads ved det første VM for damerne 1957. Derudover i VM i markhåndbold; 8. plads 1938, sølvmedaljer 1948, 5. plads 1952, delt 9-12. plads 1955 og en 6.plads 1959, samt en 6.plads ved VM i markhåndbold 1960 for kvinder.

Aksel Pedersen trænede USG's håndboldhold fra 1936, og var også en tid træner for HG foruden et stort antal motionshold.

Håndboldtrænere fra Danmark
Bayan Nur

Bayan Nur (Forenklet kinesisk: 巴彦淖尔; traditionel kinesisk: 巴彥淖爾; pinyin: Bāyànnào'ěr; mongolsk: ; transkription: Bayannaγur) er et bypræfektur i den autonome region Indre Mongoliet i Folkerepublikken Kina. Det var et liga frem til 2003.

Bypræfekturet har et areal på 65,788 km², og en befolkning på 	1.820.000 mennesker, med et tæthed på 28 indb./km² (2007)

Det grænser til Mongoliet i nord, Alxa i vest, Ordos i syd og Baotou i øst. Den Gule Flod løber gennem området på en strækning af 345 kilometer.

Administrative enheder 
Bypræfekturet Bayan Nur har jurisdiktion over et distrikt (区 qū), 2 amter (县 xiàn) og 4 bannere (旗 Qí).

Eksterne kilder og henvisninger 
 Officiel webside 

Bypræfekturer i Indre Mongoliet
Reimar Hans von Bülow

Reimar Hans von Bülow (døbt 22. juni 1656 i Dorfkirche Proseken, Mecklenburg-Schwerin, død 20. december 1712 ved Gadebusch) var en dansk officer, der steg til generalmajor.

Han blev født i Mecklenburg og var en søn af Engelke von Bülow og Dorothea von Negendanck. Efter faderen arvede han godset Wischendorf. Allerede 1683 blev han kaptajn og kompagnichef ved det dragonregiment, som Valdemar Løvendal oprettede samme år, og gjorde tjeneste ved dette i Norge og Holsten, til han 1694 blev major i Garden til Fods. I året 1700 blev han generaladjudant hos hertug Ferdinand af Württemberg, der havde kommandoen i Holsten under stridighederne med Holsten-Gottorp. Året efter blev han oberstløjtnant ved sit gamle regiment, der nu kaldtes Livregiment Dragoner, men fulgte senere det dragonregiment, der med de danske hjælpetropper gik til Italien og Ungarn i kejserlig tjeneste. 1708 vendte han imidlertid hjem som oberst og chef for dette, det såkaldte ungarske, rytterregiment og udmærkede sig i høj grad i spidsen for det i det ulykkelige slag ved Helsingborg 10. marts 1710. Han blev samme år brigader, kort efter at han atter var blevet chef for Livregiment Dragoner. Han deltog senere i krigen i Mecklenburg og Pommern og kæmpede med stor tapperhed ved Gadebusch 20. december 1712, hvor han faldt dødelig såret. Han blev begravet i Gadebusch Kirke.

Han var gift med Sophie Elisabeth von Bibow, datter af Hardenack von Bibow og Elisabeth Anna von Wintersheim og far til Ludwig Wilhelm von Bülow, Carl Gustav von Bülow og Engelke von Bülow.

Kilder 
 P.F. Rist, "Reimar Hans von Bülow", i: C.F. Bricka (red.), Dansk Biografisk Lexikon, København: Gyldendal 1887-1905.
 P. von Bülow, Familienbuch der von Bülow.
 Opslag på finnholbek.dk

Generalmajorer fra Danmark
Reimar Hans
Godsejere fra Tyskland
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Faldne danske militærfolk
Personer i Dansk Biografisk Leksikon
Wuhai

Wuhai (Forenklet kinesisk: 乌海; traditionel kinesisk: 烏海; pinyin: Wūhǎi; mongolsk: ; transkription: Üqai) er en by på præfekturniveau i den autonome region Indre Mongoliet i Folkerepublikken Kina beliggende ved den Gule Flod mellem Gobi- og Ordosørkenen.
Det har et areal på 1,754 km², og en befolkning på 430.000 mennesker, med en tæthed på 245 indb./km² (2007).

Administrative enheder 
Bypræfekturet Wuhai har jurisdiktion over 3 distrikter (区 qū).

Trafik 
Kinas rigsvej 110 løber gennem området. Den begynder i Beijing og passerer gennem Zhangjiakou, Jining, Hohhot og Baotou til den ender i Yinchuan i den autonome region Ningxia Hui.

Eksterne henvisninger 
 Lokalregeringens sider 
 Officielle sider på engelsk 
 Engelsk artikel fra Inner Mongolia News 
 Kort over Wuhai 
 Fotos fra Panoramio 

Bypræfekturer i Indre Mongoliet
Morten Ingemann

Morten Ingemann (født 1960 i Rødovre) er en dansk tegneserietegner, der er mest kendt for striben Og det var Danmark.... Striben er blevet trykt i Ekstra Bladet, siden den i 2004 vandt konkurrencen "Stribejagten" udskrevet af Ekstra Bladet sammen med seriebladet Basserne.

Han tegner desuden en karikatur af vinderen af Årets Nytårstorsk som en del af præmien.

Ingemann har desuden udgivet bøger, bl.a. Megapruttebogen og Kongerækken forfra og bagfra, ligesom der årligt kommer en årbog med Og det var Danmark.

Referencer 

Personer fra Rødovre
Tegneserietegnere fra Danmark
Ordosørkenen

Ordosørkenen eller Ordosplateauet er et steppe- og ørkenlandskab hovedsageligt beliggende i Indre Mongoliet i den nordlige del af Folkerepublikken Kina. Tidligere blev plateauet også kaldt He-tau og senere He-nan. Området har et areal på 90,650 km², og ligger i gennemsnit 1.200 moh. 

Plateauet omgives i vest, nord og øst af Den Gule Flods nordlige store bue. Mod syd og øst afgrænser den kinesiske mur plateauet fra det frugtbare løssplateau i provinsen Shaanxi. Selv om størstedelen af Ordos ligger i Indre Mongoliet er der også dele af området som strækker sig ind den autonome region Ningxia Hui og provinserne Shaanxi og Gansu.

Den nordlige del af plateauet består af stepper og halvørkener som her og der går over i sandørken. Selv om det meste er steppeland er der en del geografer som definerer området som en del af ørkenerne Alashan- eller Gobiørkenen. I syd er det nogle steder mulig med jordbrug, når vandføringen i floderne tillader det. Jo længere mod øst man kommer desto mere nedbør får området, så fåre og gedehold flere steder er mulig. 

Området var i mange århundrer beboet af nomadiske rytterfolk, ofte af tyrkiske folkeslag, som ofte lå i krig med den kinesiske centralregering. De to første århundreder e.Kr. tilhørte xiongnuene. Efter at de muslimske Huikinesere gjorde oprør i 1869 blev regionen tildels affolket. 

I 1989 var befolkningen på Ordosplateauet beregnet til 1,2 millioner, hvoraf 88% var hankinesere og kun 12% mongoler.

Litteratur 
 Antoon Mostaert: Textes oraux ordos, recueillis et publiés avec introduction, notes morphologiques, commentaries et glossaire (Pei’ping, H. Vetch, 1937)
 Antoon Mostaert: Dictionannaire ordos (Pei'ping, Furen katolske universitet, 1941-4)
 Antoon Mostaert: Folklore ordos (Peip’ing, Furen katolske universitet,1947)
 Antoon Mostaert: Sur quelques passages de l’Histoire Secrète des Mongols, publiceret separat i HJAS, 1950-2, i et bind, 1953

Kinas geografi
Indre Mongoliet
Shaanxi
Ningxia Hui
Gansu
Ørkener
Primtalssætningen

Primtalssætningen anvendes til at beregne sandsynligheden for, at et tilfældigt valgt heltal er et primtal. Den forudsætter, at antallet af primtal mindre end x kan approksimeres med ,  og den relative fejl ved denne approksimation bliver forsvindende når  går mod uendelig. Denne sammenhæng anses for bevist i 1896 og bygger på Euklids modstridsbevis.

Det er muligt at beregne, hvor mange tal, der skal undersøges, før man med stor sandsynlighed har fundet et primtal. Hvis ambitionen er at finde et primtal med 100 cifre, skal der testes 10100 tal, dvs. 230.

Der findes dog stadig ikke en sikker metode til at afgøre, om et meget stort tal er et primtal, så der afholdes internationale konkurrencer iblandt computere om at afsløre det næste primtal i rækken. I slutningen af 2008 var det største kendte primtal 243.112.609-1. Tallet blev fundet den 23. august 2008 af GIMPS.

Noter

Se også 
 Primtal
 Wilsons sætning
 Eratosthenes' si

Eksterne henvisninger 
 En grundig gennemgang på engelsk af primtal 
 De 10.000 første primtal
 på svenska

Tal
Cécile de France

Cécile de France (fransk udtale: [Sesil də fʁɑs], født 17. juli 1975) er en belgisk skuespiller. Efter at have opnået succes i franske biograf-hits som L'Art (délicat) de la séduction (2001) og Irène (2002), fik hun international opmærksomhed for sin hovedrolle i Haute Tension (2003) og Hereafter (2010).

Karriere 
Hun blev født i Andenne, der er en by nær Namur, hvor hendes forældre stadig bor. Hun var siden hun var lille, lidenskabelig omkring teater og medvirkede for første gang i stykket 1000 ans dans les arbres, hvor hun spillede hovedrollen i Lou i en alder af 11 år. Som 15-årig begyndte hun at tage skuespillerkurser hos Jean Michel Brother, for hvem hun spillede i stykket SC35C i 2001.

Hun forlod Belgien i en alder af 17 for at komme til Paris, hvor hun studerede art dramatique i to år ved Jean Paul Denizo og den engelske instruktør instruktørassistenten Peter Brook, mens hun arbejdede som au pair pige. Hun tilbragte derefter tre år (1995-1998) på skuespillerakademiet ENSATT (École Nationale Supérieure des Arts et Techniques du Théâtre) i Département Comédie først ved Rue Blanche in Paris, derefter i Lyon. Hun blev opdaget af agenten Dominique Besnehard (blandt andet agent for Isabelle Adjani, Charlotte Gainsbourg, Sophie Marceau, Beatrice Dalle, m.fl.) og dukkede op i fransk hit-film som L'Art (délicat) de la séduction (2001) og Irène (2002).
Hendes internationale gennembrud kom med gyser-thriller Haute Tension, der blev en verdensomspændende succes. Hun fangede opmærksomheden hos Hollywood-producenterne og fik hurtigt sin første store rolle i en amerikansk spillefilm, Jorden rundt i 80 dage (2004), hvor hun medvirkede sammen Jackie Chan og Steve Coogan.
Hun vandt to Césarpriser for mest lovende skuespillerinde i L'Auberge espagnole (2002), og bedste kvindelige birolle i Les Poupées Russes (2005).

I juli 2007 fødte hun en lille dreng ved navn Lino.

Filmografi 
 1999 : Toutes les nuits
 2000 : Petites joies lointaines
 2001 : L'Art (délicat) de la séduction
 2002 : L'Auberge espagnole	
 2002 : A+ Pollux					
 2002 : Irène
 2003 : Moi César, 10 ans ½, 1m39
 2003 : Haute Tension 		
 2003 : Kaena, la prophétie
 2004 : Jorden rundt i 80 dage
 2005 : Les Poupées russes
 2006 : Quand j'étais chanteur 
 2006 : Fauteuils d'orchestre 
 2007 : En hemmelighed
 2008 : L'ennemi public n°1
 2008 : L'ennemi public n°2
 2010 : Gardiens de l’ordre
 2017 : Django

Eksterne henvisninger 

 Officielle Hjemmeside 
 

Skuespillere fra Belgien
César for bedste kvindelige birolle
César for største kvindelige filmhåb
Basserne (flertydig)

Basserne har flere betydninger:
 Basserne – amerikansk tegneserie
 Basserne (humorblad) – dansk tegneserieblad, der udgives af Egmont
 BS & Basserne – TV2-serie, sendt i 2010
Farum Arena

Farum Arena er et Idræts- og Kulturcenter i Farum. Arenaen består af sammenbygning/tilbygning til en eksisterende hal, således at arenaen kan deles i to håndboldbaner eller benyttes som en med en tilskuerkapacitet på 3.000. Arenaen kan også benyttes til anden kulturel aktivitet, såsom teater, koncerter, konferencer eller andet. Farum Arena er ibrugtaget i november 2000 efter en om og tilbygning.

Eksterne henvisninger 

 www.farumarena.dk 

Idrætshaller i Danmark
Arena
Etableret i 2000
Luftguitar (flertydig)

Luftguitar har flere betydninger:
 Luftguitar – basis artikel, definition
 Luftguitar (DM) – danske mesterskaber i luftguitar-spil
Det kolde bord

Det kolde bord er en sammensætning af kolde og lune retter med brød og serveres typisk ved højtider som jul og påske. I arrangementet indgår højt belagt smørrebrød. 

Ved det traditionelle kolde danske bord serveres normalt sild, rødspættefiletter, ål med røræg, rejer, frikadeller, leverpostej og mange andre retter. Serveres ofte med snaps.

Referencer

Eksterne henvisninger 

Mad fra Danmark
Uglebjerg Gamle Mølle

Uglebjerg Vandmølle (I dag kendt som Uglebjerg Gamle Mølle) er et gammelt bindingsværkskompleks beliggende på det vestlige Fyn. Det regnes i dag for at være én af Danmarks ældste tilbageværende bygninger, sandsynligvis grundlagt af munke i 1500-tallet.

Hvornår Uglebjerg vandmølle er bygget vides ikke præcist, men det antages at det er sket langt tilbage i middelalderen. Man mener at munke i sin tid anlagde den, da det var en prior, ved navn Christian Povlsøn, der i 1559 overdrog møllen til Ejler Hardenberg.

Uglebjergs smugkro 
Rasmus Rasmussen, der var møller fra 1821 til 1846, havde i en cirka 6-årig periode mellem 1830 og 1840 ulovligt salg af brændevin i en lille etableret smugkro på gården. Der blev bestilt små 50 liter ad gangen, og i alt cirka 500 liter pr år. 

På den tid var der mange hjemmebrændere, og det ville ikke være utænkeligt at mølleren også havde været den del af dem; faktisk understøttes det af flere rygter. Det var naturligvis forbudt, men folket har været flinke til at give mølleren et praj når politiet var på vej. Så spørgede han for at brændevinsgrejet blev lagt ud i mølledammen. Den var kun 1-1½ meter dyb, så et bedre gemmested kunne næsten ikke findes.

I 1843 udsente ministeriet en skrivelse til Ørsted sogneråd med opfordring til at de skulle hjælpe myndighederne med at opdage ulovlige brændevinsbrændere.

Fra vandmølle til vindmølle 
Vandmøllen blev nedlagt, hvorefter en vindmølle blev opført på en nærliggende mark. I 1913 blev denne også nedlagt.

Møllen i dag 
Fra at have været en stor 7-længet gård, består vandmøllen i dag kun af det gamle hovedhus og en enkelt lade.

Uglebjerg Gamle Mølle er i dag privatejet.

Referencer 

Bygninger, konstruktioner og anlæg i Assens Kommune
Vandmøller i Danmark
Bindingsværksbygninger i Danmark
Felipe Rose

Felipe Ortiz Rose (født 12. januar 1954 i New York City) er en amerikansk sanger og skuespiller, der var blandt stifterne af discogruppen Village People, hvor han er den indfødte amerikaner.

Rose, der er af puertoricansk/indiansk-uramerikansk afstemning, voksede op i Brooklyn. Han slog sammen med resten af Village People igennem internationalt med "Y.M.C.A." i 1978.

Siden 2000 har Felipe Rose forfulgt en solokarriere, selv om Village People aldrig formelt er opløst.

Personer fra New York
Sangere fra USA
Silver Broom 1974

Air Canada Silver Broom 1974 var det 16. VM i curling for mænd. Turneringen blev arrangeret af International Curling Federation og afviklet i arenaen Allmed Eisstadion i Bern, Schweiz i perioden 18. – 23. marts 1974 med deltagelse af ti hold. Schweiz var VM-værtsland for første gang.

Mesterskabet blev for anden gang vundet af USA, som besejrede de forsvarende mestre fra Sverige med 11-4 i finalen. Tredjepladsen gik til Schweiz, som tabte 2-3 til USA i semifinalen, og som var bedre placeret i grundspillet end den anden tabende semifinalist, Canada. USA's vinderhold kom fra Superior Curling Club i Wisconsin og bestod af Raymond "Bud" Somerville, Bob Nichols, Bill Strum, Tom Locken.

Tredjepladsen var Schweiz' bedste placering i mesterskabets historie indtil da, ligesom Danmarks femteplads var. Til gengæld opnåede Skotland (nr. 8) og Norge (nr. 9) holdenes indtil da dårligste VM-placeringer, mens Canada på fjerdepladsen tangerede sit indtil da dårligste VM-resultat.

Resultater 

De ti deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede om to pladser i finalen. Tjedjepladsen gik til den af de tabende semifinalister, der endte bedst placeret i grundspillet.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=24 

1974
Sport i 1974
Curling i Schweiz
Sport i Bern
Majolikahaus

Majolikahaus er en beboelsesejendom i Naschmarkt i Wien, Østrig, tegnet af den østrigske arkitekt Otto Wagner.

Huset ligger på adressen Linken Wienzeile 40 og er opført i 1898. Bygningens facade er dækket af glacerede keramik-kakler, også kendt som majolika, opsat i et blomstrende motiv. Disse keramikkakler er vejrbestandige, vedligeholdelsesfrie og vaskbare, noget der lå Otto Wagner meget på sinde.

Bygningen er et enestående eksempel på Secession-stilen, den østrigske version af Art Nouveau.

Links 
 Arkitekturhjemmeside om huset

Henvisninger og referencer 

Bygninger, konstruktioner og anlæg i Wien
Jugendstil
Tyskie

Tyskie er et af de mest solgte ølmærker i Polen med 18 % af det polske marked. Tyskie sælges også internationalt. De vigtigste mærkevarer er Tyskie Gronie, som har 5,6 % alkohol, og Tyskie Książęce, som har 5,7 % alkohol.

Referencer 

Ølmærker
Kompania Piwowarska

Kompania Piwowarska (som på polsk betyder Brewing Company) er et bryggeri etableret i Polen i 1999 som et resultat af fusion af to SABMiller ejede polske bryggerier The Lech brewery i Poznań, og Tyskie Górny Śląsk i Tychy. Selskabet ejer også Dojlidy Brewery. De tre bryggerier har en kapacitet på 15.1 millioner Hektoliter.Kompania Piwowarska står for 45% af det polske ølmarked.

Bryggerier
Virksomheder fra Polen
Ordos (Indre Mongoliet)

Ordos (Forenklet kinesisk: 鄂尔多斯; traditionel kinesisk: 鄂爾多斯; pinyin: È'ěrduōsī; Wade-Giles: È-ěr-tō-ssū; mongolsk: ; transkripsjon: Ordos qota) er et bypræfektur i den autonome region Indre Mongoliet i Folkerepublikken Kina. Præfekturet har et areal på 86,752 km² hvoraf en stor del udgøres af Ordosørkenen; det har en befolkning på 1.430.000 mennesker, med en tæthed på 16 indb./km² (2007)

Kulkraftværkerne Guohua Zhunge'er og Dalate ligger i præfekturet.

Administrative enheder 
Bypræfekturet Ordos har jurisdiktion over et distrikt (区 qū) og 7 bannere (旗 qí).

Eksterne henvisninger 
 Lokalregeringens sider på engelsk  
 Artikel i Inner Mongolia News 

Bypræfekturer i Indre Mongoliet
Anna Charlier

Anna Albertina Constantia Charlier (/'ʃaljə/) (25. juli 1871 i Åby, Gråmanstorp – 1949) var en svensk kvinde, som i dag huskes for at have været forlovet med Nils Strindberg, deltager i ingeniør Salomon August Andrées ballonekspedition mod Nordpolen i 1897. Strindberg skrev flere stenograferede brev til Anna Charlier under ekspeditionens mislykkede forsøg på at nå civilisationen.

Anna Charlier i fiktion 
 I filmen Den iskolde ekspedition fra 1982 blev Anna Charlier spillet af Lotta Larson. 
 Anna Charlier er en af hovedpersonerne i romanen Anna's book af George MacBeth (London 1983).

Referencer 
 Martinsson, Tyrone: Nils Strindberg, En biografi om fotografen på Andrées polarexpedition, Lund 2006.

Personer fra Sverige
Avatar: The Legend of Aang

Avatar: The Legend of Aang (også kendt som Avatar: The Last Airbender) er et computerspil basert på den amerikanske tv-serie Avatar: The Legend of Aang. Spillet er lavet til på Game Boy Advance, GameCube, Nintendo DS, PlayStation 2, PlayStation Portable, Wii, PC og Xbox.

Gameplay 
I spillet kan du vælge mellem at være en af de fire personer Aang, Katara, Haru og Sokka. Hver af dem har sine egne våben og kampteknikker. Du lærer også nye evner når du besejrer fjender. I spillet kan man også bruge forskellige genstande som rustning, chi, magiske genstande og helbredende drikke.

Eksterne henvisninger 
 
 Officiel hjemmeside.
 Avatar: The Legend of Aang  på IGN.

Computerspil fra 2006
Xbox-spil
Wii-spil
PlayStation Portable-spil
Nintendo DS-spil
GameCube-spil
Game Boy Advance-spil
Computerspil baseret på tv-serier
Action-adventurespil
Unterhaltungssoftware Selbstkontrolle

Unterhaltungssoftware Selbstkontrolle forkortet USK er et vurderingssystem for computerspilindhold i Tyskland.

Links
Officiel hjemmeside

Vurderingssystemer for computerspilindhold
Office of Film and Literature Classification

Office of Film and Literature Classification har flere betydninger:
 Office of Film and Literature Classification (Australien) – er et regeringskontor, i Australien, der klassificerer biograffilm
 Office of Film and Literature Classification (New Zealand) – er et regeringskontor, i New Zealand, der klassificerer biograffilm
Netværksprisen

Netværksprisen er en dansk hædersbevisning der hvert år uddeles til tre virksomheder der har udvist ekstraordinær social ansvarlighed.

Prisen, som også kaldes "Erhvervslivets Ridderkors", uddeles af Virksomhedsforum for Socialt Ansvar, som består af 15 erhvervsledere, der tilsammen har over 100.000 ansatte under sig. Det drejer sig om bl.a. de administrerende direktører fra ISS, Danfoss, Grundfos og Falck.

Selve prisen er en bronzeskulptur udformet af billedkunstneren Paul Erland. Kategorierne har over årene ændret sig, men i øjeblikket uddeles prisen til 3 virksomheder i følgende tre kategorier: en virksomhed med færre end 100 ansatte, en virksomhed med over 100 ansatte og en særpris.

Vindere af Netværksprisen 
 1998: Coloplast (privat) og Idavang (offentlig)
 1999: NB TV Productions (privat) og Århus Sporveje (offentlig)
 2001: McDonald’s Århus (privat) og Horsens Kommune (offentlig)
 2002: Malerfirmaet Kurt Holm Nielsen (privat) og Ishøj Kommune (offentlig)
 2003: Danish Crown Grindsted (privat) og Sygehus Vendsyssel (offentlig)
 2004: Louis Poulsen El-Teknik A/S (privat) og Den Sociale Sikringsstyrelse (offentlig)
 2005: Knud Ensig (under 50 ansatte), Bombardier Transportation (over 50 ansatte) og Specialisterne (særpris)
 2006: Finn A. Christensen A/S (under 50 ansatte), Hetland VVS & EL A/S (over 50 ansatte) og Byggeselskab Olav de Linde (særpris)
 2007: Malerfirmaet Helge og Michael Jørgensen A/S (under 100 ansatte), MidtVask (over 100 ansatte) og Karlebo Bokseklub (særpris)
 2008: Creativ Company A/S, (under 100 ansatte), Kvickly Xtra (over 100 ansatte) og Skovsgård Hotel (særpris)
 2009: Jysk Linnedservice, (under 100 ansatte), Lalandia (over 100 ansatte) og Allehånde Køkken (særpris)

Eksterne henvisninger 
 Netværksprisen hjemmeside 
 Virksomhedsforum for Socialt Ansvar hjemmeside 

Hædersbevisninger fra Danmark
Office of Film and Literature Classification (New Zealand)

Office of Film and Literature Classification (OFLC, maorisk: Te Tari Whakaropu Tukuata, Tuhituhinga) er en offentlig orignisation i New Zealand som er ansvarlig for at sætte aldersgrænser på film, videoer, bøger og nogle computerspil. Chefen for orginisationen hedder en "Chief Sensor", en titel som har vært brugt siden 1916 på embedsmanden som er ansvarlig for censur i New Zealand.

Eksterne henvisninger 

 Officielle hjemmeside 

Vurderingssystemer for computerspilindhold
Glostruplisten

Glostruplisten er en borgerlig politisk lokalliste i Glostrup Kommune, som blev stiftet i 1981. Listen har opnået valg til kommunalbestyrelsen i Glostrup Kommune fire gange siden stiftelsen – i 1981, 1997, 2001 og 2009.

Listens stifter og frontfigur er Ove Bjerregaard-Madsen, som er den eneste af listens kandidater, der har opnået valg til kommunalbestyrelsen. Efter kommunalvalget i 2009 oplevede Glostruplisten for første gang at tilhøre flertalsgruppen i kommunalbestyrelsen, og Bjerregaard-Madsen blev formand for kommunens beskæftigelsesudvalg.

Ved valget i 2013 mistede Glostruplisten sin repræsentation i byrådet.

Noter

Kilder / eksterne henvisninger 
 Hans-Henrik Rasmussen: Glostrups historie (Glostrup Kommune, 2009)

Borgerlister
Glostrup Kommune
Etableret i 1981
Talia Shire

Talia Rose Shire (født Talia Rose Coppola 25. april 1946) er en amerikansk skuespillerinde. Hun er bedst kendt for rollen som "Adrian" i Rocky-filmene, hvor hun spillede kæresten og siden konen til Sylvester Stallone. Hun medvirkede også i Godfather-serien, hvor hun havde rollen som Connie Corleone. 

Hun har også medvirket i film som I ♥ Huckabees (2004), Kiss the Bride (2002) og Homo Erectus fra 2007. 

Talia Shires pigenavn var Coppola, hun er søster til filmproducenten Francis Ford Coppola og litteraten August Coppola, tante til skuespilleren Nicolas Cage og instruktøren Sofia Coppola, og niece til komponisten og dirigenten Anton Coppola. Hun blev gift med komponisten David Shire, med hvem hun fik en søn, Matthew Orlando Shire. Fra sit andet ægteskab, med den nu afdøde producent Jack Schwartzman, har hun to andre sønner, Robert Schwartzman og Jason Schwartzman, der begge er både skuespillere og musikere.

Eksterne henvisninger 

 

Skuespillere fra USA
Personer fra New York City
Italiensk-amerikanere